

**Темекі (құрамында никотин бар) өнімдерінің тізбесіне өзгерістер енгізу туралы**

Еуразиялық экономикалық комиссия Кеңесінің 2022 жылғы 15 шілдедегі № 111 шешімі.

      2018 жылғы 2 ақпандағы Еуразиялық экономикалық одақта тауарларды сәйкестендіру құралдарымен таңбалау туралы келісімге және Еуразиялық экономикалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа № 1 қосымша) 16-тармағына сәйкес Еуразиялық экономикалық комиссия Кеңесі шешті:

      1. Темекі (құрамында никотин бар) өнімдерінің тізбесіне (Еуразиялық экономикалық комиссия Кеңесінің 2021 жылғы 23 сәуірдегі № 44 шешіміне қосымша) қосымшаға сәйкес өзгерістер енгізілсін.

      2. Осы Шешім ресми жарияланған күнінен бастап күнтізбелік 10 күн өткен соң күшіне енеді.

      **Еуразиялық экономикалық комиссия Кеңесінің мүшелері**:

|  |  |  |  |  |
| --- | --- | --- | --- | --- |
|
Армения Республикасынан |
Беларусь Республикасынан |
Қазақстан Республикасынан |
Қырғыз Республикасынан  |
Ресей Федерациясынан |
|
М. Григорян |
И. Петришенко |
Б. Сұлтанов |
А. Касымалиев |
А. Оверчук |

|  |  |
| --- | --- |
|   | Еуразиялық экономикалықкомиссия Кеңесінің2022 жылғы 15 шілдедегі№ 111 шешімінеҚОСЫМША |

 **Темекі (құрамында никотин бар) өнімдерінің тізбесіне енгізілетін ӨЗГЕРІСТЕР**

      1. "Тауардың атауы" деген баған "\*" белгісі бар сілтемемен толықтырылсын.

      2. ЕАЭО СЭҚ ТН коды "2404-тен\*" деген позиция алып тасталсын.

      3. Мынадай мазмұндағы позициялармен толықтырылсын:

|  |  |
| --- | --- |
|
"2404 11 000 |
Жанбайтын, иіскеп соруға арналған, құрамында темекі бар өнім немесе қалпына келтірілген темекі
  |
|
2404 12 000 |
Жанбайтын, иіскеп соруға арналған, құрамында никотин бар өзге өнім
  |
|
2404 19 000 |
Жанбайтын, иіскеп соруға арналған, құрамында темекіні немесе никотинді алмастырғыштар бар өзге өнім".
  |

      4. Сілтеме мынадай редакцияда жазылсын:

      "\*Осы тізбені қолдану мақсаттары үшін ЕАЭО СЭҚ ТН кодын ғана басшылыққа алған жөн, тауардың атауы пайдаланудың ыңғайлы болуы үшін ғана келтірілген.".

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК